Hans interesse for bass ble vekket i Danmark, der han tidlig ble kjent med Niels-Henning Ørsted Pedersen, og derpå i Oslos jazz- og bluesmiljø på 60- og 70-tallet. Han var med i Arild Wikstrøms kvartett (1961–63), i Jan Garbareks første band der han ble Norgesmester i jazz 1963. Stormoen var således sentral i miljøet på Club 7 (sammen med Bill Mulholland), hvorfra han produserte og medvirket på 25-årsalbumet (MAI, 1988). Han spilte også i rhythm & blues-band som Public Enemies, Dream med Terje Rypdal, samt Bryggerigangen Bluesband. På 60-tallet samarbeidet han med George Russell og Karin Krog.